TLU SA kan onttrek aan groenskrifproses
• Bedrywe • Bedryfsake • TLU SA kan onttrek aan groenskrifproses
Foto: ALDENE BOTHA
“Eensydige” veranderinge aan die groenskrif oor grondhervorming laat die TLU SA sy deelname aan ’n taakgroep oor grondhervorming heroorweeg.
Sommige verslae oor die groenskrif oor grondhervorming is eensydig verander sonder kennisgewing aan of goedkeuring deur afgevaardigdes wat deel vorm van die groep wat die dokument bestudeer, sê die TLU SA. Derhalwe oorweeg die organisasie om hom moontlik aan dié NAREG-taakgroep en die proses te onttrek. Mnr. Louis Meintjes, voorsitter, sê hulle is nie tevrede met die uitkoms van die openbare deelname oor dié dokument nie. Hy het ’n brief in dié verband aan mnr. Gugile Nkwinti, Minister van Landelike Ontwikkeling en Grondhervorming, gerig. AkademiciIn die brief sê Meintjes die weergawes van die dokument, wat ’n produk van NAREG is, en dit wat oorspronklik deur die werkkomitee ter tafel gesê is, verskil. Hy meen die veranderinge is voorgestel deur ’n groep akademici om “voorsiening te maak vir ideologiese voorwaardes wat deur die Regering gestel is.” “Indien dit inderdaad die geval is en deelname aan ’n proses wat veronderstel is om deursigtig te wees, in werklikheid gemanipuleer word, tas dit die legitimiteit van die hele proses aan en is dit niks meer as ’n voorgeskrewe reeks van gebeure nie, wat aangebied word om aan die vereistes van ‘deelname’ te voldoen,’’ aldus Meintjes. HeroorwegingMeintjes wys die minister daarop dat die verskille in die dokumente ’n slegte impak op die proses sal hê. Verder stel hy die minister in kennis dat die TLU sy deelname aan die proses sal heroorweeg. ‘‘Ek vertrou dat ‘publieke deelname’ voortaan finale verslae sal weerspieël, wat vry sal wees van ideologiese manipulering buite die omvang en raamwerk wat deur die wet bepaal word. As dit nie die geval is nie, sal die TLU SA sy samewerking en deelname in die huidige proses moet heroorweeg.”
2012/08/15 03:09:12 PM
Dit is mooi as iemand begin teenstand bied.
Engese gesegte se egter "talk is cheap money buys the wiskey". So hom ons kyk wat gebeur. Om egter te onttrek moet die TLU 'n manier he om te verhoed dat die proses sonder hulle voortgaan anders verloor hulle in elke geval. Ek sal graag wil weet hoe die TLU dit gaan verhoed.
Mens moet nie dreig as jou teenstander die hef in die hand het nie.....
2012/08/16 01:16:17 PM
Het TLU mandaat van al sy lede om te onttrek. Hulle is dan juis daar vir die Landbou of gaan hulle soos FW oor 'n paar jaar bekommerd wees oor die toestand van die landbou Kuyvenhoven
2012/08/19 01:18:14 PM
"A country's food policy provides an "early warning signal" about the society's political and economic health. Because the food system is so sensitive to the economic environment and because food security is very much a barometer of political unrest, a sophisticated assessment of a country's food policies provides early insight into its evolving climate for investment by domestic and multinational firms." (Peter Timmer)
2012/08/19 07:52:07 PM
TLU is een van die min organisasies wat kaalhand sal beklei vir die boere, daarom voel ek bg. twee kommentare is 'n bietjie uit pas uit. Ten eerste het FW die land weggegee, hy het nie onttrek nie. En wat laat julle dink die teenstaander het die hef in die hand? TLU, as julle moet onttrek, doen dit, as dit weer moet hof toe, doen dit, moet net nie dat julle planne opraak nie.
2012/08/20 08:19:06 AM
Saaiboer: Die regering is die regering is die regering. Hy kan maaak soos hy wil en het ook so gemaak die afgelope 18 jaar. So as jy dink ie TLU het enigsins nog "slaankrag" dan moet jy my daarvan vertel. Vertel my sommer hoekom hulle dit die afgelope 18 jaar nie gebruik het nie. Die regering kan maak net soos hy wil want hy het die massas agter hom. VERGEET van voedselsekerheid want ons eie boere onttrek daagliks grond aan voerselproduksie en maak wildplase daarvan. Die regering mag miskien swart wees maar hulle is nie dom nie. Die regering het 'n plan B en ons werk lekker saam. Ons gaan produseer vir hulle kos in al Zim, Moz en die Kongo wat hulle net hierheen kan bring....... Naam